ΓΡΑΠΤΗ ΕΡΩΤΗΣΗ E-2659/01

υποβολή: Graham Watson (ELDR) προς την Επιτροπή

(1 Οκτωβρίου 2001)

Θέμα: Παιδιά στην Αφρική που έμειναν ορφανά εξ αιτίας του AIDS

Η Επιτροπή είναι ασφαλώς ενήμερη του προβλήματος των παιδιών στην Αφρική που έμειναν ορφανά εξ αιτίας του AIDS, το οποίο παίρνει όλο και μεγαλύτερη διάσταση.

Ποιες ειδικές ενέργειες έχει αναλάβει η Επιτροπή για την αντιμετώπιση του προβλήματος αυτού·

Προτίθεται να εξετάσει ο αρμόδιος επίτροπος τη δυνατότητα να αποταθεί σε ομάδα εμπειρογνωμόνων στον τομέα της πρόνοιας για τα παιδιά για τη μελέτη έργου παροχής βοήθειας στα ορφανά και να αναφέρει σχετικά με τη βέλτιστη πρακτική·

Απάντηση του κ. Nielson εξ ονόματος της Επιτροπής

(12 Νοεμβρίου 2001)

Η Επιτροπή αντιμετωπίζει το πρόβλημα αύξησης του αριθμού των παιδιών που έμειναν ορφανά εξαιτίας του συνδρόμου επίκτητης ανοσοποιητικής ανεπάρκειας (AIDS) στην Αφρική και αλλού, με μία σφαιρική, συναφή προσέγγιση αντιμετώπισης των επιδημιών του AIDS, μαλάριας και φυματίωσης σε εθνικό, περιφερειακό και παγκόσμιο επίπεδο, με μια σειρά μέτρων που αφορούν τη βελτίωση των αποτελεσμάτων των παρεμβάσεων που εφαρμόζονται σήμερα, συμπεριλαμβανομένης της ενίσχυσης τωνγειονομικών συστημάτων· της αύξησης των επενδύσεων για την βελτίωση της διαθεσιμότητας φαρμάκων, αγαθών και προμηθειών, και της αύξησης των επενδύσεων για εμβόλια και μικροβιοκτόνα. Αυτή η σφαιρική πολιτική περιγράφεται στο κοινοτικό πρόγραμμα δράσης: ταχεία δράση για τον ιό HIV/AIDS, την ελονοσία και τη φυματίωση στο πλαίσιο της μείωσης της φτώχειας(1), που θεσπίστηκε από την Επιτροπή στις 21 Φεβρουαρίου 2001. Επιπλέον, η Επιτροπή αντιμετωπίζει το πρόβλημα των παιδιών που έμειναν ορφανά εξαιτίας του AIDS με την βελτίωση της πρόσβασης σε εκπαίδευση ποιότητας και στην πληροφόρηση σχετικά με τη σεξουαλική και γενετήσιαγεία δίνοντας ιδίως έμφαση, σ'αυτήν την προσπάθεια, στην κοινωνική συμπεριφορά.

Η Επιτροπή δήλωσε ότι ο ιός ανοσιολογικής ανεπάρκειας του ανθρώπου (HIV)/AIDS αποτελεί έκτακτη ανάγκη σε επίπεδο του πλανήτη. Η Αφρική κατέχει την πρώτη θέση στο πρόγραμμα δράσης της για την αναπτυξιακή βοήθεια. Η Επιτροπή θέλει να εξασφαλίσει ότι ο ιός HIV/AIDS αποτελεί προτεραιότητα της μείωσης της φτώχειας με την ελάφρυνση του χρέους, δηλ. ότι τα έγγραφα στρατηγικής για τη μείωση της φτώχειας περιέχουν σημαντική συνεισφορά για την καταπολέμηση του HIV/AIDS και άλλων σοβαρών μεταδοτικών νόσων, συμπεριλαμβανομένης της παροχήςπηρεσιών για τα ορφανά και άλλα παιδιά που έχουν πληγεί από την επιδημία. Καθιστά επίσης το HIV/AIDS μια προτεραιότητα των τομεακών της προσεγγίσεων για την ανάπτυξη.

Όλες οι προσπάθειες στήριξης που καταβάλλει, θα στηρίζονται στις καλύτερες δυνατές πρακτικές. Ωστόσο, η Επιτροπή δεν έχει ειδικά την πρόθεση να αποταθεί σε ομάδα εμπειρογνωμόνων για τη μελέτη έργου παροχής βοήθειας στα ορφανά, όπως συνέστησε το Αξιότιμο Μέλος του Κοινοβουλίου. Χρειάζονται μακροπρόθεσμες, σφαιρικές προσπάθειες ευρείας κλίμακας, για να αντιμετωπιστεί η σκληρή νέα πραγματικότητα των παιδιών που έμειναν ορφανά εξαιτίας του AIDS.

Η Επιτροπή δεν προτίθεται εξάλλου να ενεργήσει μεμονωμέναπέρ των παιδιών αυτών. Οι παρεμβάσεις θα κατευθύνουν τις προσπάθειες ευαισθητοποίησης τωνπηρεσιών και των κοινοτήτων προς τις κοινότητες στις οποίες τα παιδιά και οι έφηβοι είναι πιο ευάλωτοι λόγω του HIV/AIDS. Γενικά, ο πληθυσμός που ζει σ'αυτές τις κοινότητες μπορεί καλύτερα να κρίνει ποιός είναι ο μεγαλύτερος κίνδυνος και ποιοί παράγοντες πρέπει να χρησιμοποιηθούν για να προσανατολιστούν οι κατάλληλες αντιδράσεις και η βοήθεια.

(1) COM(2001)96 τελικό.